cyanic-selkie/wikianc huggingface dataset:
პრეეაკულატი
პრეეაკულატი (ასევე ცნობილია, როგორც პრეეაკულატორული სითხე, კუპერის სითხე და „პრექამი“; Pre-cum) — გამჭვირვალე, უფერო, ბლანტი სითხე, რომელიც სექსუალური აღგზნების დროს პენისის შარდსაწვეთიდან გამოიყოფა. შემადგენლობის მხრივ ის სპერმის მსგავსია, თუმცა აქვს მნიშვნელოვანი განსხვავებებიც. სითხეში სპერმატოზოიდების შემცველობა ცვალებადია ძალიან დაბლიდან ნულოვანამდე. პრეეაკულატი ლუბრიკანტისა და მჟავას გამანეიტრალებლის როლს ასრულებს.
რესურსები ინტერნეტში
კატეგორია:სპერმა კატეგორია:ეაკულაცია კატეგორია:პენისი
ღვითორი (მრავალმნიშვნელოვანი)
საკუთარი სახელი ღვითორი შეიძლება აღნიშნავდეს:
Comeback Kid
Comeback Kid — კანადური ჰარდქორ-პანკ ჯგუფი. ეს ჯგუფი ფიგარ ფორის ყოფილმა წევრებმა ენდიუ ნიუფილდმა და ჯერემი ჰიბერტმა ჩამოაყალიბეს 2000 წელს. შემდეგ მათ შეუერთდათ ძველი მეგობრები სკოთ ვეიდი და კაილ პროფიტა. პირველი ალბომი 2003 წელს გამოუშვეს ლეიბლით: Facedown Records. ამ ლეიბლთან მუშაობამ ბევრს აფიქრებინა, რომ რომ ეს ჯგუფი ე.წ ქრისტიანულ ბენდთა რიცხვს განეკუთვნებოდა, მაგრამ ჯგუფმა უარყო ეს. 2006 წლის 12 მარტს სოლისტმა მაისფეისზე დაწერა რომ ის ტოვებდა ჯგუფს. სკოტის ადგილი გიტარისტმა ენდრიუმ დაიკავა და 2007 წელს ახალი ალბომიც გამოუშვეს.
რესურსები ინტერნეტში
კატეგორია:კანადური პანკ ჯგუფები
ძუარიყაუ-ცხინვალის გაზსადენი
ძუარიყაუ-ცხინვალის გაზსადენი — ბუნებრივი აირის სადენი ჩრდილოეთ ოსეთის სოფ. ძუარიყაუდან ცხინვალში, შიდა ქართლის რეგიონში. გაზსადენის მშენებლობა 2006 წელს დაიწყო, ხოლო 2009 წლის 26 აგვისტოს გაიხსნა.
ამ გაზსადენის გაყვანამდე ცხინვალის რეგიონს ბუნებრივი აირი მიეწოდებოდა საქართველოს სისტემიდან თბილისი-ქუთაისის მაგისტრალის აგარა-ცხინვალის სადენით. 2008 წლის აგვისტოს ომის შემდეგ ცხინვალის რეგიონს გაზის მიწოდება საქართველოს სისტემიდან შეუწყდა. საქართველოს ცნობით, შეწყვეტის მიზეზი ოსების მიერ კონტროლირებად ნაწილში გაზსადენის დაზიანება იყო, თუმცა რუსეთი ამას უარყოფს და საქართველოს ადანაშაულებს გამიზნულ გამორთვაში.
სქოლიო
კატეგორია:გაზსადენები კატეგორია:ცხინვალი
მოზამბიკის წყალდიდობა (2000)
2000 წლის მოზამბიკის წყალდიდობა — 2000 წლის თებერვალსა და მარტში, მოზამბიკში დაფიქსირებული წყალდიდობა. სტიქიური მოვლენა გამოიწვია უხვმა ნალექებმა, რომელიც ხუთ კვირას გარძელდა და ბევრი ოჯახი დატოვა უსახლკაროდ. დაახლოებით 800 კაცი დაიღუპა. 1400 კმ² ფართობი სახნავი-სათესი მიწა დაიტბორა და 20 000-ზე მეტი პირუტყვი დაიხრჩო. ეს იყო ყველაზე საშინელი წყალდიდობა, მოზამბიკი ისტორიის უკანასკნელი 50 წლის განმავლობაში.
წყალდიდობა
წყალდიდობა დაიწყო 8 თებერვალს მთელს სამხრეთ აფრიკის რესპუბლიკაში, ბოტსვანასა და სვაზილენდში კოკისპირული წვიმების შემდეგ. მოზამბიკშიც უხვი ნალექი მოვიდა და დედაქალაქი მაპუტუ დაიტბორა. წვიმები გაგრძელდა 11 თებერვლამდე. მდინარე ლიმპოპო საზღვრებიდან გადმოვიდა და მოსახლეობაში დიზენტერია გავრცელდა. 22 თებერვალს მოზამბიკის საზღვაო ქალაქ ბეირას ტროპიკული ციკლონი ლეონ-ელინე დაატყდა თავს.
კატასტროფის დროს, ხელისუფლების მხრიდან ქმედებები და საერთაშორისო ორგანიზაციების დახმარება იყო შენელებული. მნიშვნელოვანი სამაშველო აღჭურვილობა ევროპისა და ჩრდილოეთ ამერიკის ქვეყნებიდან წყალდიდობის დაწყებიდან სამი კვირის შემდეგღა ჩამოვიდა.
წყალდიდობამ მოზამბიკის სოფლის მეურნეობაზე უზარმაზარ გავლენა იქონია. კუნძულებზე ოჯახების იზოლირების შემდეგ, ბავშვები შიმშილით დაიხოცა. ქვეყნის სარწყავი ინფრასტრუქტურის 90 % განადგურდა, რამაც ისედაც მოშლილი სოფლის მეურნეობის სისტემა უარეს მდგომარეობაში ჩააყენა. 1400 კვადრატულ კილომეტრზე მეტი კულტივირებული მიწა დაზიანდა, რამაც 113 000-მდე მცირე ფერმერული მეურნეობა დააზარალა. 20 000-ზე მეტი პირუტყვი დაიკარგა. ყველაზე მეტად ბეირა და მისი მიმდებარე ტერიტორიები დაზარალდა.
დაიხურა 630-ზე მეტი სკოლა. 214 000-მდე მოსწავლე და მასწავლებელი საკლასო ოთახებს გარეშე დარჩა. 42 სამედიცინო მომსახურების პუნქტი განადგურდა, მათ შორის ქვეყანაში სიდიდით მეორე, ბეირას ცენტრალური საავადმყოფო.
2000 წლის მაისში, რომში დონორთა საერთაშორისო კონფერენციაზე მოზამბიკის მთავრობამ $450 მილიონი დოლარის საერთაშორისო დახმარება ითხოვა.
სქოლიო
კატეგორია:წყალდიდობა
პარკერი
პარკერი (Parker) — ქალაქი აშშ-ში. მდებარეობს აიდაჰოს შტატში, ფრემონტის ოლქში. 2010 წლის მონაცემებით ქალაქის მოსახლეობა შეადგენს 305 კაცს.
იხილეთ აგრეთვე
კატეგორია:აიდაჰოს ქალაქები
გდინია
გდინია (Gdynia, Gdingen) — ქალაქი პომერანიის სავოევოდოში (პოლონეთი) და წარმოადგენს მნიშვნელოვანი პორტს გდანსკის ყურის სანაპიროზე, სამხრეთი ბალტიის ზღვა. ქალაქიდან 15 კილომეტრში მდებარეობს აეროპორტი, რომლიდანაც ხორციელდება ქვეყნის შიდა რეისები.
ეს ტერიტორია მოქცეულია ქალაქ გდანსკის აგლომერაციის ფარგლებში. 2015 წლის მონაცემებით აქ ცხოვრობს 247, 672 ადამიანი.
სქოლიო
კატეგორია:პოლონეთის ქალაქები
ორწვერი (ახმეტის მუნიციპალიტეტი)
ორწვერი — მთა საქართველოში, კახეთის მხარეში, ახმეტის მუნიციპალიტეტში. მდებარეობს მდინარეების სტორისა და ალაზნის (ზემო დინების) წყალგამყოფ დიდგვერდი-ნაქერალის ქედზე. სიმაღლე 2988 მ. აგებულია ლიასური ასპიდური ფიქლებით და თიხაფიქლებით, აგრეთვე ქვიშაქვებით. კალთები დამრეცია, შემოსილია ალპური მდელოებით.
ლიტერატურა
კატეგორია:კახეთის მხარის მთები კატეგორია:კახეთის კავკასიონის მთები
გულის წასვლა (ცხოველისა)
გულის წასვლა — გულის წასვლა (ლათ. Syncope) ეწოდება თავის ტვინის იშემიის შედეგად გარეგან გაღიზიანებაზე რეაქციის უეცარ და დროებით დაკარგვას.
გამომწვევი მიზეზი
ტრავმა, პოსტჰემორაგიული ანემია, შიში და სხვა.
ლიტერატურა
კატეგორია:ვეტერინარია
სვანიძე
საკუთარი სახელი სვანიძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
სვიმონი
საკუთარი სახელი სვიმონ შეიძლება აღნიშნავდეს ერთ-ერთ შემდეგ პიროვნებათაგანს:
It's My Life (ბონ ჯოვის სიმღერა)
„It's My Life“ („ეს ჩემი ცხოვრებაა“) — ამერიკულ როკჯგუფ ბონ ჯოვის სიმღერა. გამოვიდა 2000 წლის 8 მაისს, როგორც მათი მეშვიდე სტუდიური ალბომის „Crush“ (2000) მთავარი სინგლი. დაწერილია ჯონ ბონ ჯოვის, რიჩი სამბორასა და მაქს მარტინის მიერ, თანაპროდიუსერი იყო ლუკ ებინი. სიმღერამ პირველი ადგილი დაიკავა ავსტრიაში, ფლანდრიაში, იტალიაში, ნიდერლანდებში, პორტუგალიაში, რუმინეთში, ესპანეთსა და შვეიცარიაში, ტოპ 10-ში მოხვდა რამდენიმე სხვა ქვეყანაში, 33-ე ადგილი დაიკავა აშშ-ის ბილბორდის ცხელ ასეულში. „It's My Life“ არის ბონ ჯოვის ყველაზე ცნობილი 1980-იანი წლების შემდგომი ჰიტი და ჯგუფს ახალი, უფრო ახალგაზრდა თაყვანისმცემლების შეძენაში დაეხმარა.
მუსიკალური ვიდეო
მუსიკალური ვიდეოს რეჟისორი იყო უეინ ისამი. მასში ორი მთავარი გმირია უილ ესტესი (ტომი) და შირი ეპლბი (ჯინა). დასაწყისში ტომი თავის კომპიუტერში უყურებს ბონ ჯოვის კონცერტის ვიდეოს, ამ დროს დედამ ნაგვის გატანა დაავალა. მოულოდნელად მას ჯინა დაურეკავს და ეუბნება, სასწრაფოდ მივიდეს გვირაბში, რადგან კონცერტი უკვე დაიწყო. ტომი სირბილით ჩარბის თავისი ბინიდან და თან გამოიყოლებს ნაგავს. შემდეგ ის ლოს-ანჯელესის ქუჩებით გარბის კონცერტისკენ, გზაში გამოედევნებიან ძაღლები, გაირბენს მარათონზე, მოხვდება ფოტოსურათებში და ქვეშ გაუძვრება სატვირთო მანქანას. ვიდეო შთაგონებულია ფილმით „გაიქეცი, ლოლა, გაიქეცი“. ჯონ ბონ ჯოვი ესტესს ფილმ „ U-571 “-ის გადასაღებ მოედანზე შეხვდა და ვიდეოში გადასაღებად აირჩია. მუსიკალურ ვიდეოში ერთ-ერთ მთავარ მოქმედების ადგილად წარმოდგენილია ლოს-ანჯელესის მე-2 ქუჩის გვირაბი.
ეს არის ბონ ჯოვის YouTube- ის არხზე ყველაზე მონახულებადი ვიდეო. 2022 წლის 17 აგვისტოს მდგომარეობით, 1,1 მილიარდზე მეტი ნახვა აქვს.
აკუსტიკური ვერსია
სიმღერის ბევრად უფრო ნელი, აკუსტიკური ბალადის ვერსია წარმოდგენილია ბონ ჯოვის 2003 წლის ალბომში „This Left Feels Right“, მათი უდიდესი ჰიტების კოლექციაში, რომელიც ადაპტირებული იყო ახალ ფორმატებში. ეს ვერსია ასევე გამოვიდა სინგლის სახით. ცოცხალი შესრულება YouTube-ზე 2020 წლის მაისში აიტვირთა.
ტრეკების სია
US 7-inch single
Australian maxi-CD single
UK CD1
UK CD2
European CD single
European enhanced CD single
სქოლიო
კატეგორია:Mercury Records-ის სინგლები კატეგორია:Island Records-ის სინგლები კატეგორია:2000 წლის სინგლები კატეგორია:2000 წლის სიმღერები კატეგორია:ბონ ჯოვის სიმღერები
ზაქათკარი
ზაქათკარი — სოფელი საქართველოში, მცხეთა-მთიანეთის მხარის დუშეთის მუნიციპალიტეტში. ქვეშეთის თემის შემადგენლობაში. მდებარეობს მდინარე მთიულეთის არაგვის ხეობაში, დიდველზე ანუ კაიშაურის პლატოზე. ზღვის დონიდან 1640 მ სიმაღლეზე. ქალაქ დუშეთიდან დაშორებულია 70 კილომეტრით.
სოფლის სახელწოდება იქ მცხოვრებ ზაქაიძეთა გვარიდან მომდინარეობს. შემორჩენილია ფეოდალური ხანის ციხესიმაგრის კომპლექსი, რომელსაც „ციხისთავიანთს“ უწოდებენ.
დემოგრაფია
2014 წლის აღწერის მონაცემებით სოფელში ცხოვრობს 57 ადამიანი.
სქოლიო
კატეგორია:დუშეთის მუნიციპალიტეტის სოფლები
Kermia alveolata
Kermia alveolata — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
სიმონი
საკუთარი სახელი სიმონ შეიძლება აღნიშნავდეს ერთ-ერთ შემდეგ პიროვნებათაგანს:
მექსიკა-სომხეთის ურთიერთობები
მექსიკა-სომხეთის ურთიერთობები აღნიშნავს ორმხრივ ურთიერთობებს სომხეთის რესპუბლიკასა და მექსიკის შეერთებულ შტატებს შორის. ქვეყნებს შორის დიპლომატიური ურთიერთობა 1992 წელს დამყარდა. ორივე ქვეყანა გაერთიანებული ერების ორგანიზაციის წევრია. სომხეთის საელჩო მეხიკოში მდებარეობს, ხოლო მექსიკის საელჩო სომხეთში მოსკოვში, რუსეთში მდებარეობს და საკონსულო ერევანშიც ფუნქციონირებს.
ისტორია
საბჭოთა კავშირის დაშლიდან ერთი თვის შემდეგ, 1992 წლის 14 იანვარს სომხეთის რესპუბლიკასა და მექსიკის შეერთებულ შტატებს შორის დიპლომატიური ურთიერთობები დამყარდა. ორ ქვეყანას შორის ურთიერთობები საკმაოდ მყიფეა და ძირითად გაერთიანებული ერების ორგანიზაციის მეშვეობით გლობალურ დონეზე დიპლომატიურ თანამშრომლობაში გამოიხატება. 2002 წლის მარტში სომხეთის პრემიერ-მინისტრი, ანდრანიკ მარგარიანი მექსიკის ჩრდილოეთ ნაწილში მდებარე ქალაქ მონტერეიში მონტერეის კონსენსუსის კონფერენციას დაესწრო. სომხეთის დამოუკიდებლობის მოპოვების შემდეგ ეს ვიზიტი პირველი უმაღლესი დონის შეხვედრა იყო სომხეთისა და მექსიკის მთავრობის წარმომადგენლებს შორის. 2002 წლის აგვისტოში სომხეთი საგარეო საქმეთა მინისტრი, ვარტან ოსკანიანი ოფიციალური ვიზიტით იმყოფებოდა მეხიკოში. ვიზიტის დროს ორივე ქვეყნის წარმომადგენლებმა ხელი მოაწერეს კულტურისა და განათლების სფეროში ურთიერთთანამშრომლობის შესახებ შეთანხმებას და დიპლომატიური და ოფიციალური პასპორტის მქონეთათვის ვიზის გაუქმების შესახებ შეთანხმებას.
2012 წლის ოქტომბერში სომხეთის საგარეო საქმეთა მინისტრი, ედუარდ ნალბანდიანი ოფიციალური ვიზიტით იმყოფებოდა მექსიკაში. ვიზიტის დროს საგარეო საქმეთა მინისტრმა მისი შეხედულებები გამოთქვა მექსიკის მიერ 2011 წელს ხოჯალის ხოცვა-ჟლეტის აღიარებასთან დაკავშირებით. საგარეო საქმეთა მინისტრმა მეხიკოს მთავარ მოედანზე აზერბაიჯანის პრეზიდენტის ჰეიდარ ალიევის ძეგლის დადგმასთან დაკავშირებითაც თავისი მოსაზრებები გამოთქვა.მას შემდეგ რაც ადამიანის უფლებათა დაცვის ჯგუფები ძეგლის დადგმის წინააღმდეგ გამოვიდნენ, პრეზიდენტ ალიევის ქანდაკება კერძო სახლში გადაიტანეს. მექსიკაში ვიზიტის დროს საგარეო საქმეთა მინისტრმა მექსიკის სენატს მიმართა და ორ ქვეყანას შორის დიპლომატიური ურთიერთობების გაუმჯობესების მიზნით მექსიკაში საელჩოს გახსნის შესახებ ისაუბრა. 2014 წლის დასაწყისში მეხიკოში სომხეთის საელჩო გაიხსნა.
ორმხრივი შეთანხმებები
სომხეთსა და მექსიკას შორის რამდენიმე ორმხრივი შეთანხმებაა დადებული, მათ შორის: „ურთიერთთანამშრომლობის მემორანდუმი საერთო ინტერესების შესაბამის საკითხებზე პოლიტიკური კონსულტაციების ჩამოყალიბების შესახებ“ (1993), „შეთანხმება დიპლომატიური და მომსახურების სფეროს პასპორტის მფლობელთათვის თავისუფალი სავიზო რეჟიმის ამოქმედების შესახებ“ (2002) და „შეთანხმება კულტურისა და განათლების სფეროში ურთიერთთანამშრომლობის შესახებ“ (2002).
ვაჭრობა
2018 წელს სომხეთსა და მექსიკას შორის ორმხრივი ვაჭრობის მოცულობამ 1.7 მილიონი აშშ დოლარი შეადგინა. სომხეთს მექსიკაში ძირითადად საკაბელო ყუთები, ელექტრონული ნაწილები და რენტგენის სხივების მანქანების დეტალები გააქვს. მექსიკიდან სომხეთში ძირითადად სამთვლიანი მოტოციკლეტები, ლუდი, ტეკილა, გამომშრალი ხილი (ჩირი) და ყავა შეაქვთ.
სქოლიო
კატეგორია:სომხეთის საგარეო ურთიერთობები კატეგორია:მექსიკის საგარეო ურთიერთობები კატეგორია:სომხეთის ორმხრივი ურთიერთობები კატეგორია:მექსიკის ორმხრივი ურთიერთობები
Q
Q, q — ლათინური ანბანის მეჩვიდმეტე ასო. სემიტური ბგერა „ქოპ“ (სავარაუდოდ მატყლის თოკი, და ნასესხები ეგვიპტური იეროგლიფისგან) იყო /q/ (უხმო, ქართულის შესატყვისი „ყ“), ბგერა, რომელიც ჩვეულებრივ გვხვდება სემიტურ ენებში, მაგრამ არ არსებობს უმრავლესობა ინდოევროპულ ენებში. ბერძნულში, ნიშანი ქოპა Ϙ სავარაუდოდ აღნიშნავდა რამდენიმე ბგერას, მათ შორის /kʷ/ და /kʷʰ/. გვიანდელი ჟღერადობის ცვლილებების შედეგად ეს ბგერები ბერძნულში შეიცვალა შესაბამისად /p/ და /pʰ/-ით. შესაბამისად, ქოპამ ტრანსფორმაცია განიცადა ორ ასოდ: ქოპა, რომელიც მხოლოდ რიცხვს აღნიშნავდა, და ფი Φ, რომელიც ქართულ „ფ“-ს უახლოვდება და თანამედროვე ბერძნულში /f/ გამოითქმის. ეტრუსკელები Q-ს იყენებდნენ მხოლოდ V-სთან ბგერის /kʷ/ გადმოსაცემად.
კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:
რესურსები ინტერნეტში
კატეგორია:ლათინური ასოები
ყიზილბაშები
thumb|ყიზილბაში ყიზილბაშები (Kızılbaş, Qızılbaş, Qezelbāsh) — „წითელთავიანები“, თურქული მომთაბარე ტომების გაერთიანება მცირე აზიასა და აზერბაიჯანში („ყიზილბაშები“ მიიღეს XV საუკუნის II ნახევარში). ეს სახელი დაერქვა ვრცელი სპექტრის ექსტრემისტ შიიტ მეომართა დაჯგუფებებს, რომელთაც დიდი წვლილი მიუძღვით ირანში საფავიდთა დინასტიის დაფუძნებაში. მათი წითელი თავსაბურავი შედგებოდა 12 ნაკეცისაგან, რაც სიმბოლურად 12 შიიტ იმამს აღნიშნავდა.
არდებილის შიიტური ორდენის სეფევიეს მთავარი სამხედრო დასაყრდენი. სეფევიეს შეიხების მეთაურობით ყიზილბაშები თავს ესხმოდნენ მეზობელ არამუსლიმან ქვეყნებს (საქართველოს, ტრაპიზონის იმპერიას და სხვა). XVI საუკუნის დასაწყისში ისმაილ I-ის მეთაურობით ყიზილბაშებმა გაანადგურეს აყ-ყოიუნლუს სახელმწიფო და 1502 წელს ისმაილ I შაჰად გამოაცხადეს. ასე შეიქმნა სეფიანთა სახელმწიფო, სადაც XVI საუკუნის დასასრულამდე ყიზილბაშების ზედა ფენას ეჭირა გაბატონებული მდგომარეობა. შაჰ-აბას I-ის სამხედრო რეფორმის შემდეგ პოლიტიკური მნიშვნელობა და მათი ლაშქრის ძლიერება საგრძნობლად დაეცა. XVI-XVII საუკუნეებში რუსულ ოფიციალურ დოკუმენტებში ყიზილბაშებს უწოდებდნენ სეფიანთა სახელმწიფოს ყველა ქვეშევრდომს, ხოლო XVII-XVIII საუკუნეებში ქართულ ისტორიულ წყაროებში ყიზილბაშები ერქვათ ირანის მეომრებს, ზოგჯერ კი თვით ქვეყანას.
ლიტერატურა
კატეგორია:ირანის ისტორია
ორწყვილფეხიანები
ორწყვილფეხიანები (Diplopoda) — ტრაქეებიან ფეხსახსრიანთა კლასი. სეგმენტირებული აქვთ სხეული. სეგმენტების უმრავლესობაზე 2-2 წყვილი ფეხია. თავზე აქვთ 1 წყვილი დაუტოტავი მოკლე ანტენა და 2 წყვილი სუსტი ყბა; თავის გვერდებზე მარტივი თვალები ან მათი ჯგუფებია განლაგებული. კლასში 750-მდე სახეობაა, რომელთაგან ყოფილ სსრკ-ში 200-მდე გვხვდება. ხმელეთის ცხოველებია, ბინადრობენ ტენიან ადგილებში. სუნთქავენ ტრაქეებით, გამომყოფი ორგანოა წყვილი მალპიგის მილი. იკვებებიან წვნიანი მცენარეული ნარჩენებით, იშვიათად ცოცხალი მცენარეული ქსოვილებით. სასარგებლო ცხოველებია, ხელს უწყობენ მკვდარი ნარჩენების მინერალიზაციას, გუმიფიკაციას და ნიადაგ-წარმოქმნას. ზოგი აზიანებს ბოსტნეულს, კენკროვან მცენარეებს.
ლიტერატურა
კატეგორია:ფეხსახსრიანები
רב רגליים Milipede Millipede
Kermia aniani
Kermia aniani — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
ბერლინის ელექტრონული მუსიკის სკოლა
ბერლინის ელექტრონული მუსიკის სკოლა, აგრეთვე ცნობილი როგორც ბერლინის სკოლა — 1970-იან წლებში ცნობილი ელექტრონული მუსიკის მოძრაობა, რომელშიც მონაწილეობდნენ კლაუს შულცე, Tangerine Dream და Ashra. ბერლინის სკოლის ჟანრის მუსიკალური კომპოზიციების ხანგრძლივობა 20-დან 30 წუთამდე მერყეობს, ანუ იკავებს ვინილის ფირფიტის ერთ გვერდს. ეს ჟანრი იმდენად მჭიდროდ ასოცირდება მუსიკის ხანგრძლივ ფორმებთან, რომ 1980-იან წლებში სხვადასხვა მუსიკოსის მიერ პრიორიტეტად უფრო მოკლე კომპოზიციების არჩევამ უარყოფითად იმოქმედა მოძრაობის არსებობაზე. თუმცა, კომპაქტ-დისკების გამოჩენის შემდეგ "რეტრო" შემსრულებლებისათვის აღარ არსებობდა შეზღუდვები. უკანასკნელი წლების სხვადასხვა კომპოზიციის ხანგრძლივობა 80 წუთამდეც ადის.
Kermia aniani
სქოლიო
კატეგორია:მუცელფეხიანები
ბერლინის ელექტრონული მუსიკის სკოლა
როგორც კრაუტროკიდან წარმოშობილი ჟანრი, ბერლინის სკოლა ასეთ სახელწოდებას ატარებს, ვინაიდან მისი წარმომადგენლების დიდი ნაწილი წარმოშობით ბერლინიდან იყო. მოხდა ჟანრის გაიგივება კოსმოსურ მუსიკასთან. თავისი ჟღერადობით ბერლინის სკოლის მუსიკოსები გამოირჩევიან უფრო მეტად პერკუსიასა და რითმზე ორიენტირებული დუსელდორფის სკოლისგან (Can, Cluster, Kraftwerk, Neu!).
მიუხედავად ყველაფრისა, ბერლინის სკოლის ჟანრი კვლავ არსებობს, თუმცა არ აქვს ისეთი გავლენა მსოფლიო მუსიკაზე, როგორც, მაგალითად, Kraftwerk-ის კომპოზიციებს. მასში თავმოყრილია ემბიენტი, ელექტრონიკა, ნიუ ეიჯი და ტრანსი. ბერლინის სკოლა სხვადასხვა წრეებში ითვლება ნიუ ეიჯის ან ემბიენტის ქვეჟანრად.
რესურსები ინტერნეტში
კატეგორია:მუსიკალური სცენები კატეგორია:ელექტრონული მუსიკის ჟანრები კატეგორია:ბერლინის მუსიკა
კენდრიკი
კენდრიკი (Kendrick) — ქალაქი აშშ-ში. მდებარეობს აიდაჰოს შტატში, ლეიტის ოლქში. 2010 წლის მონაცემებით ქალაქის მოსახლეობა შეადგენს 303 კაცს.
იხილეთ აგრეთვე
კატეგორია:აიდაჰოს ქალაქები
კამბეის ყურე
მინიატიურა კამბეის ყურე ან ჰამბჰატის ყურე (ჰინდი: खंभात की खाड़ी) — არაბეთის ზღვის ყურე ინდოეთის შტატ გუჯარათში. მისი გარშემოწერილობა შეადგენს 130 კმ. ის ერთმანეთისგან გამოჰყოფს დასავლეთით კატჰიავარის ნ/კ-ს აღმოსავლეთით დანარჩენი გუჯარათისგან. კამბეის ყურეში ჩაედინება მდინარე ნარმადი, საბარმატი და ტაპტი. თავად ყურე არ არის ღრმა. ეს იწვევს სანაპირო ხაზის დიდ ცვლილებებს ზღვის მიქცევებსა და მოქცევებს სორის პერიოდში.
ის უძველესი დროიდან ცნობილია, როგორც მნიშვნელოვანი სავაჭრო ცენტრი. მისი პორტები ინდოეთის შედა ნაწილებს აერთებს ინდოეთის ოკეანის სავაჭრო-საზღვაო გზებთან. ისტორიულად ცნობილი პორტებია ბჰარუჩი, სურატი, ჰამბჰატი, ბჰავნაგარი, დამანი. ბჰარუჩი იყო ცნობილი უმეტესად ანტიკურ ეპოქაში, ჰამბჰატი — შუა საუკუნეებში. დიდ მოგოლთა იმპერიაში მნიშვნელოვანი საპორტო ადგილი დაიკავა სურატმა.
კამბეის ყურის შემოგარენში იდნურ ცივილიზაციასთან დაკავშირებულ უძველესი ნამოსახლარების აღმოჩენა მოხდა 2002 წელს. ეს იყო ლოთალის დასახლება.
კარბონიზებული ხის ნაჭრის ასაკი განისაზღვრა 9 500 წლით.
რესურსები ინტერნეტში
კატეგორია: არაბეთის ზღვა კატეგორია: ინდოეთის ყურეები კატეგორია: ინდოეთის ოკეანის ყურეები კატეგორია:გუჯარათის გეოგრაფია
მარილები
thumb|გადიდებული მარილის კრისტალი ([[ჰალიტი/ნატრიუმის ქლორიდი)]] მარილები ქიმიაში იონური შენაერთებია, რომლებიც მჟავასა და ფუძეს შორის ნეიტრალიზაციის რეაქციით მიიღება. მარილები შედგებიან კათიონების (დადებითად დამუხტული იონები) და ანიონებისგან (უარყოფითი იონები), რომელთა შერწყმით ნეიტრალური პროდუქტი მიიღება. ეს კომპონენტი იონები შეიძლება იყოს არაორგანული (Cl−) ან ორგანული (CH3COO−), ერთატომიანი (F−) ან მრავალატომიანი (SO42−). კათიონები შეიძლება იყვნენ მეტალის იონები, ამონიუმის იონი (NH4+), კომპლექსური კათიონები და ა.შ. ანიონები კი ორგანულ და არაორგანულ მჟავათა ნაშთები.
მარილებს, რომლებიც ხსნარში დისოციაციისას გამოყოფენ ჰიდროქსილის იონს „ფუძე მარილები“ ეწოდებათ, ხოლო მარილებს, რომლებიც ხსნარში დისოციაციისას გამოყოფენ წყალბადის კათიონს - „მჟავა მარილები“, დანარჩენებს - „საშუალო მარილები“.
ნომეკლატურა
მარილთა სახელები მიიღება მისი შემადგენელი იონების სახელებიდან. ჯერ იწერება კათიონის დასახელება, შემდეგ ანიონის (მაგ. ნატრიუმის ქლორიდი)
ანიონები:
ქიმიური თვისებები
მარილების ქიმიური თვისებები დამოკიდებულია მათი შემადგენელი იონების ბუნებაზე. მარილები ურთიერთქმედებენ როგორც მჟავებთან, ისე ფუძეებთან, თუ რეაქციის პროდუქტი ტოვებს სარეაქციო არეს (უხსნადი ნაერთი, აირი, მცირედ დისოცირებადი ნივთიერება)
მარილები ურთიერთქმედებენ მეტალებთან, რომლებიც მდებარეობენ მარცხნივ მარილში შემავალ მეტალთან შედარებით ლითონების ელექტროქიმიური აქტივობის რიგში
მარილები ურთიერთქმედენ ერთმანეთთან, თუ რეაქციის პროდუქტი ტოვებს სარეაქციო არეს (უხსნადი ნაერთი, აირი, მცირედ დისოცირებადი ნივთიერება):
ზოგიერთი მარილი გახურებით იშლება:
წყალში გახსნისას მარილები სრულად ან ნაწილობრივ დისოცირდებიან იონებად. თუ მარილი სრულად დისოცირდება, ის წარმოადგენს ძლიერ ელექტროლიტს, თუ ნაწილობრივ - სუსტს. ზოგიერთი მარილი წყალში გახსნისას განიცდის ჰიდროლიზს. სუსტი მჟავას (Na2CO3) ან სუსტი ფუძის (CuCl2) მარილთა ჰიდროლიზი შექცევადია, სისტი მჟავასა და სუსტი ფუძის მარილთა (Al2S3) ჰიდროლიზი - შეუქცევადი
გამოყენებული ლიტერატურა
კატეგორია:ქიმიური ნაერთები კატეგორია:მარილები
უსმან იბნ აფანი
მინი|უსმანის საფლავი. უსმან იბნ აფანი (გ. 656, მედინა) — მესამე მართლმორწმუნე ხალიფა (644-656 წწ.) არაბთა სახალიფოში, ომაიანების გვარისა. მაჰმადის ერთ-ერთი თანამდგომი.
ოლსტერის მუზეუმი
ოლსტერის მუზეუმი (Iarsmalann Uladh, Ulster Museum) — ბელფასტის ბოტანიკური ბაღის ტერიტორიაზე მდებარე მუზეუმი, ჩრდილოეთ ირლანდიაში, გაერთიანებული სამეფო. დაწესებულების საერთო ფართობი 8 000 კვადრატულ მეტრს შეადგენს. მუზეუმი მოიცავს სახვითი და დეკორატიულ-გამოყენებითი ხელოვნების, ასევე არქეოლოგიისა და ეთნოგრაფიის კოლექციებს. მუზეუმში ინახება ესპანური არმადის, ადგილობრივი ისტორიის, ნუმიზმატიკის, ინდუსტრიული არქეოლოგიის, ბოტანიკის, ზოოლოგიისა და გეოლოგიის ნიმუშები. ეს ჩრდილოეთ ირლანდიაში უდიდესი მუზეუმია და ჩრდილოეთ ირლანდიის ეროვნული მუზეუმების შემადგენელი ნაწილია.
ისტორია
thumb|215 px|ოლსტერის მუზეუმის მთავარი დარბაზი thumb|215 px|[[გიგანტური ირემის ჩონჩხი]] ოლსტერის მუზეუმი ბელფასტის ბუნების ისტორიის საზოგადოების სახელით დაარსდა 1821 წელს, ხოლო გამოფენების მიწყობა დაწესებულებამ 1833 წლიდან დაიწყო. 1890 წლიდან ის ხელოვნების გალერეად მიიჩნეოდა. ამ პერიოდშ მას ბელფასტის მუნიციპალური მზუეუმი და ხელოვნების გალერეა (Belfast Municipal Museum and Art Gallery) ეწოდებოდა. 1929 წელს დაწესებულება მის ამჟამინდელ ადგილზე, სტრენმილისზე გადაიტანეს. ნაგებობის დიზანიერი ჯეიმზ კუმინგ უინი იყო.
1962 წელს, ოლსტერის მუზეუმის აქტის შესაბამისად (ჩრდილოეთი ირლანდია) მუზეუმს ოლსტერის მუზეუმი ეწოდა და ოფიციალურად აღიარდა როგორც ეროვნული მუზეუმი. დაწესებულების გაფართოებაზე პასუხისმგებლობა კომპანია McLaughlin & Harvey-მა აიღო, დიზაინის დირქტორად ფრაცის პიმი დაინიშნა სპაციალური, 1964 წლის კონკურში გამარჯვების გამო. პიმის განახლებული ნაგებობა 1972 წელს გაიხსნა და ეს ამ დიზაინერის ერთადერთი დასრულებული ნამუშევარია. მუზეუმის ძველი შენობა გაზეთებში არაერთხელ გამოაქვეყნეს და განახლებამდე ის ბრუტალიზმის ნიმუშს წარმოადგენდა.
1940-იანი წლებიდან ოლსტერის მუზეუმში გაიზარდა თანამედროვე ირლანდელი ხელოვანების ნამუშევრების კოლექცია. ამ კოლექციაში ძირითადად ოლსტერში მცხოვრები ხელოვანების ნამუშევრები იყო წარმოდგენილი.
1998 წელს ოლსტერის მუზეუმი გაერთიანდა ოლსტერის ფოლკლორისა და ტრანსპორტის მუზეუმთან, ასევე ოლსტერისა და ამერიკის ფოლკლორულ პარკთან, რათა ჩამოყალიბებულიყო ჩრდილოეთ ირლანდიის ეროვნული მუზეუმები და გალერეები.
2005 წლის ივლისში, მუზეუმის განახლების შესახებ გახდა ცნობილი და ამისათვის 17 მილიონი გირვანქა სტერლინგი გამოიყო. განახლებისათვის თანხა გამოყო ეროვნულმა მემკვიდრეობის ფონდმა და კულტურის, ხელოვნებისა და თავისუფალი დროის დეპარტამენტმა (DCAL). 2006 წლის ოქტომბერში ოლსტერის მუზეუმი დაიხურა და 2009 წლამდე არ გახსნილა სარემონტო სამუშაოების გამო.
ოლსტერის მუზეუმი ხელმეორედ გაიხსნა 2009 წლის ოქტომბერში, თავდაპირველი გახსნიდან 80 წლის შემდეგ. პირველივე თვეში მუზეუმს 100 000-ზე მეტი პირი ეწვია. ხელახლა გახსნის შემდეგ მუზეუმის მმართველებმა ორშაბათობით დასვენების დღე დააწესეს, რის გამოც ოლსტერის მუზეუმი როგორც საზოგადოებამ, ასევე პრესამ ძალიან გააკრიტიკა. ჩრდილოეთ ირლანდიის ეროვნული მუზეუმების შემადგენლობაშ არსებული ყველ დაწესებულება იხურება ორშაბათობით. ეს გადაწყვეტილება კულტურის, ხელოვნებისა და თავისუფალი დროის დეპარტამენტმა მიიღო.
კოლექციები
მუზეუმის გალერეები მოიცავს ინფორმაციას ჩრდილოეთ ირლანიის ისტორიის ყველა ეტაპიდან (უძველესი ისტორიიდან უახლესის ჩათვლით). დაწესებულებაში ასევე ინახება ხელოვნების კოლექციები (ძირითადად თანამედროვე ხელოვნება და ეთნოგრაფია), ისტორიული და თანამედროვე მოდისა და ქსოვილების კოლექცია. ოლსტერის მუზეუმი ასევე აწყობს გამოფენებს.
ოლსტერის მუზეუმის სამეცნიერო კოლექცია მოიცავს ირლანდიის კუნძულზე მობინადრე ფრინველების, ძუძუმწოვრების, მწერების, მოლუსკების, ზღვის უხერხემლოების, ყვავილოვანი მცენარეების, წყალმცენარეებისა და ლიქენების კოლექციებს. ასევე არსებობს წიგნებისა და ხელნაწერების არქივები, რომლებიც ირლანდიის ბუნების ისტორიასთანაა დაკავშირებული. მუზეუმი ასევე ხელმღვანელობს ბუნების ისტორიის ვებ-გვერდს, სახელწოდებით: „Habitas'“. 1980-იანი წლების მიწურულსა და 1990-იანი წლების დასაწყისში მუზეუმში მოწყობილი იყო დინოზავრების შესახებ მუდმივი გამოფენა, სადაც ექსპონატების რაოდენობა მოგვიანებით ძალიან შემცირდა. ასევე არსებობს კოლექციები: პეტროლოგიის, მინერალოგიისა და პალეონტოლოგიის შესახებ.
ირლანდიის არქეოლოგიის კოლექცია
მუზეუმი მოიცავს მნიშვნელოვან არქეოლოგიურ ობიექტებს, რომლებიც ჩრდილოეთ ირლანდიაშია აღმოჩენილი. ამ ტერიტორიაზე აღმოჩენილი ნივთები ძველად ბრიტანეთის მუზეუმში, მოგვიანებით დუბლინში, ამჟამად კი ირლანდიის ეროვნულ მუზეუმში იგაზვნება. ოლსტერის მუზეუმის კოლექციაში დაცულია ნეოლითის პერიოდის ნაჯახის თავები, მეზოლითის პერიოდის ხავსით დაფარულ ქვის იარაღებს, ბრინჯაოს ხანის დროინდელ მნიშვნელოვან ოქროს ნაკეთობებს, ვიკინგების განძსა და შუა საუკუნეების მონეტებს.
ოლსტერის მუზეუმში ასევე დაცულია ბრინჯაოს ხანის ძვირფასეულობა, რომელიც მოიცავს ირლანდიულ ოქტოს ლუნლუას, მნიშვნელოვან კელტური ხელოვნების ნიმუშებს. ასევე დაცულია მდინარე შანონში აღმოჩენილი ვერცხლით გაფორმებული ფარი, ბანის დისკო, ტრისკელიონის ვერცხლის დეკორაცია.
სქოლიო
კატეგორია:ჩრდილოეთ ირლანდიის მუზეუმები კატეგორია:ბელფასტის ღირსშესანიშნაობები კატეგორია:1929 წელს დაარსებული მუზეუმები
მანუელ აარონი
მანუელ აარონი (Manuel Aaron; დ. 30 დეკემბერი, 1935, ტაუნგუ, ახლანდ. მიანმარი) — ინდოელი მოჭადრაკე; ინდოეთის პირველი საერთაშორისო ოსტატი (1961). სრულიად ინდოეთის ჭადრაკის ფედერაციის პასუხისმგებელი მდივანი, ფიდეს ცენტრალური კომიტეტის წევრი (1986-დან). აზიაში პირველი საჭადრაკო ჟურნალის „Chess Mate“ საპატიო რედაქტორი. ინდოეთის 9-გზის ჩემპიონი (1959–1980). სტოკჰოლმის ზონათაშორისი ტურნირის მონაწილე (1962), დაიკავა 23-ე ადგილი, დაამარცხა ლაიოშ პორტიში და ვოლფგანგ ულმანი. აზიის ქვეყნების საერთაშორისო ტურნირზე (აშხაბადი, 1961) გაინაწილა მე-5–6 ადგილი.
სქოლიო
კატეგორია:დაბადებული 30 დეკემბერი კატეგორია:დაბადებული 1935 კატეგორია:ინდოელი მოჭადრაკეები კატეგორია:ჭადრაკის საერთაშორისო ოსტატები
JavaScript
thumb|right|300px|ჯავასკრიპტის მაგალითი JavaScript (იკითხება: ჯავასკრიპტი; აბრევ. JS ) — პროგრამირების ერთ-ერთი ფართოდ გავრცელებული ენაა. სახელწოდება JavaScript, როგორც სავაჭრო ნიშანი დარეგისტრირებულია ფირმა Sun Microsystems, Inc-ის მიერ.
ისტორია
JavaScript-ის შექმნილი კომპანია Netscape-ის მიერ, და პირველად ჩართული იყო Netscape Navigator ბრაუზერში. მისი თავდაპირველი სახელწოდება იყო Mocha, შემდეგ LiveScript. იგი წარმოდგენილ იქნა როგორც Netscape Navigator 2.0B3 ვერსიის შემადგენელი ნაწილი 1995 წლის დეკემბერში. Internet Explorer-ში ჯავასკრიპტი გამოჩნდა 1996 წელს, როცა ოფიციალურად გამოვიდა Internet Explorer 3,0 ვერსია.
JavaScript და HTML
JavaScript შეიძლება იყოს HTML-ის შემადგენელი ნაწილი და მოთავსებული იყოს ნებისმიერ ადგილას, შეუზღუდავი რაოდენობით. იგი ყოველთვის მოთავსებულია  ტეგებს შორის, HTML 4.01 სტანდარტის მიხედვით,   ტეგის საშუალებით.
კოდის მაგალითი:
ვებგვერდზე ეს კოდი გამოჩნდება როგორც <<Hello World!>>
რესურსები ინტერნეტში
კატეგორია:პროგრამირების ენები კატეგორია:ინტერნეტი
ოსტაპ სლივინსკი
ოსტაპ ტარასოვიჩ სლივინსკი (უკრ: Оста́п Тара́сович Сливи́нський; დ. 14 ოქტომბერი, 1978, ლვოვი, უკრაინა) ― უკრაინელი პოეტი, ესეისტი, მთარგმნელი, ლიტერატურის კრიტიკოსი და აკადემიკოსი. არის ლექსების რამდენიმე კრებულის ავტორი და არაერთი ეროვნული და საერთაშორისო ჯილდოს მფლობელი.
ბიოგრაფია
ოსტაპ ტარასოვიჩ სლივინსკი 1978 წლის 14 ოქტომბერს ლვოვში დაიბადა. 2007 წელს დოქტორის ხარისხი ლვოვის უნივერსიტეტის სლავურ ენათა და ლიტერატურის ინსტიტუტში მოიპოვა. მის თეზისში, „სიჩუმის ფენომენი“, 1960-1990-იანი წლების ბულგარელი მწერლების ნაშრომები იყო გაანალიზებული.
ლექსების წერის გარდა, სლივინსკი ბსხვადასხვა გამოცემის რედაქტორად მუშაობდა. იყო ლიტერატურული ჟურნალის „რადარი“ რედაქტორი. ლვოვის უნივერსიტეტში პოლონურ ენასა და ლიტერატურას ასწავლის. სლივინსკი ლვოვში ცხოვრობს.
სქოლიო
კატეგორია:დაბადებული 4 ოქტომბერი კატეგორია:დაბადებული 1978 კატეგორია:უკრაინელი პოეტები კატეგორია:უკრაინელი მთარგმნელები კატეგორია:ლვოვის უნივერსიტეტის კურსდამთავრებულები კატეგორია:უკრაინელი ესეისტები
ჯანდაცვა (ოფისი)
ჯანდაცვა ― ამერიკული კომედიური ტელესერიალის, ოფისის, I სეზონის მესამე ეპიზოდი. ეპიზოდის პრემიერა აშშ-ში 2005 წლის 5 აპრილს გაიმართა NBC-ის ეთერში. ეპიზოდის სცენარის ავტორია პოლ ლიბერშტეინი, რომელიც სერიალში ტობი ფლენდერსონის როლს ასრულებს. ეპიზოდის რეჟისორია კენ უიტინგემი.
ეპიზოდში მაიკლ სკოტს (სტივ კარელი) ახალი და უფრო იაფი ჯანმრთელობის დაზღვევის გეგმის არჩევას ავალებენ. იგი ამ ვალდებულებას მაშინვე ენთუზიასტ მოხალისე დუაით შრუტს (რეინ უილსონი) გადააბარებს. დუაითი შეუბრალებლად იღეს ახალი გეგმიდან ყველა სასარგებლო პუნქტს, რითიც ოფისის თანამშრომლების უკმაყოფილებას იწვევს. პემი (ჯენა ფიშერი) და ჯიმი (ჯონ კრასინსკი) დუაითთან გასახუმრებლად მათთვის დამახასიათებელი ავადმყოფობების შევსებისას გამოგონილ დაავადებებს წერენ. თანამშრომლების დასამშვიდებლად მაიკლი მათ სიურპირზს ჰპირდება და მთელი დღე მისი დაპირების შესასრულებელ გზებს ეძებს. თანამშრომლები მაიკლის სიურპრიზს ტყუილად ელოდებიან.
სქოლიო
კატეგორია:ოფისის ეპიზოდები (ამერიკული, I სეზონი)
ბოდვა
ბოდვა — მყარი რწმენა, რომელსაც არაადექვატური საფუძელი აქვს. მასზე არ ზემოქმედებს რაციონალური არგუმენტები და ფაქტები, რომლებიც საპირისპირო ვითარებაზე მიუთითებს. ასეთი რწმენა ატიპიურია მოცემული პიროვნებისთის, რომელსაც გარკვეული სახის განათლება აქვს და გარკვეული კულტურისა და რელიგიის წარმომადგენელია. ამ განსაზღვრების მიზანია განვასხვაოთ ერთმანეთისაგან ბოდვითი იდეა, რომელიც მძიმე ფსიქიკური აშლილობის ძირიღად სიმპტომს (კონკრეტულად ფსიქოზის სიმპტომს) წარმოადგენს, სხვა ტიპის პათოლოგიური აზრებისაგან და იმ მტკიცედ დამკვიდრებული რწმენებისაგან, რომლებსაც ჯანმრთელ ადამიანებთან ვხვდებით. გარკვეული პრობლემების არსებობის მიუხედავად, მოცემული განსაზღვრება (როგორც ამოსავალი წერტილი) საკმარისია იმისთვის, როომ ბოდვის ფენომენი უფრო დეტალურად განვიხილოთ. ბოდვის კიდევ ერთი დამახასიათებელი თვისება (რომელიც არ შედის მოცემულ განმარტებაში) არის ის, რომ იგი, მტკიცედ დაფიქსირებული ნორმალური რწმენის მსგავსად, მნიშვნელოვნად ზემოქმედებს პიროვნების გრძნობებსა და ქცევაზე. ქცევითი რეაქცია ბოდვაზე შეიძლება თავად იყოს შეუსაბამო და ზოგჯერ უცნაურიც კი. ამის გამო, ხშიად სწორედ ეს ქცევითი რეაქციაა ფსიქიატრის ყურადღების უპირველესი საგანი, რადგან ის ბოდვის გამოვლენის საშუალებას იძლევა. ზოგჯერ ბოდვითი იდეები მცირე ზეგავლენას ახდენს ემოციებსა და ქცევებზე. მაგ: პაციენტს შეიძლება სჯეროდეს, რომ ის სამეფო ოჯახის წევრია და ამავე დროს კმაყოფილი იყოს საერთო საცხოვრებელში ცხოვრებით. ამგვარ გაორებას ორმაგი ორიენტაცია ეწოდება და ის, ჩვეულებრივ, ქრონიკული შიზოფრენიის დროს იჩენს თავს.
განარჩევენ ბოდვას დარღვეული ცნობიერების დროს, რომელიც გვხვდება ინფექციური დაავადების განვითარების უმაღლეს სტადიაზე, აგრეთვე შხამებით და ალკოჰოლით მოწამვლის შემთხვევებში, ბოდვას ნათელი ცნობიერების დროს. უკანასკნელი უფრო თანამიმდევრული და მყარია. ჩვეულებრივ ახლავს ფსიქიკურ დაავადებებს - შიზოფრენიას, ინვოლუციურ ფსიქოზს, ფსიქოგენურ რეაქციებს და სხვა. ბოდვითი იდეები მთლიანად იპყრობს პიროვნებას, ვერავითარი ფაქტი და არგუმენტი ვერ დაარწმუნებს ავადმყოფს მისი აზრების მცდარობაში. ბოდვას ახასიათებს ლოგიკური აზროვნების დარღვევა, აფექტური დაძაბულობა და ეგოცენტრიზმი.
გუნებ-განწყობილების მიხედვით ბოდვა დეპრესიული ან ექსპანსიურია. სტრუქტურის მიხედვით - სისტემური (გარკვეული თანამიმდევრობითი ჩამოყალიბებული აზრები) და უსისტემო (წყვეტილი, ერთმანეთთან დაუკავშირებელი ცვალებადი აზრები), კონკრეტული შინაარსით კი - დევნის, მოწამვლის, ეჭვიანობის, განდიდების გამოგონების და სხვა.
ბოდვა ფსიქიკური დაავადების ერთ-ერთი არსებითი ნიშანია და მისი უკუგანვითარება ავადმყოფური მდგომარეობის საერთო გაუმჯობესებასთანაა დაკავშირებული.
სქოლიო
კატეგორია:ფსიქიატრია კატეგორია:ფსიქოპათოლიგიური სიმპტომები კატეგორია:სიცრუე
Bomfunk MC's
Bomfunk MC's — ფინური ბრეიკბიტ ჯგუფი. მისი ლიდერი იყო ფინელი რეპერი B.O. Dubb. პროექტის სიმღერების პროდიუსერი იყო ჯააკო სალოვაარა (JS16).
ჯგუფმა სახელი გაითქვა პირველი სინგლებით "Freestyler", "Uprocking Beats" და "B-Boys & Flygirls". გამოუშვა სამი სტუდიური ალბომი - In Stereo, Burnin' Sneakers და Reverse Psychology.
რესურსები ინტერნეტში
კატეგორია:ფინური ელექტრონული ჯგუფები კატეგორია:ბრეიკბიტ ჯგუფები კატეგორია:1997 წელს ჩამოყალიბებული ჯგუფები კატეგორია:2005 წელს დაშლილი ჯგუფები
თვალი
200px|thumb|ადამიანის თვალი თვალი (ლათ. oculus) — ადამიანის და ცხოველების მხედველობის ორგანო. თვალი სისტემის პერიფერიული ორგანოა და მოთავსებულია თვალბუდეში.
მხედველობის სისტემა, ანატომიურად და ფუნქციონალურად სამი ნაწილისგან შედგება:
თავის მხრივ მხედველობის სისტემის პერიფერიული ნაწილი შედგება:
თვალის კაკალი (bulbus oculi) მიახლოებით სფერული ფორმის სხეულია. თვალის კაკლის კედელი ანტომიურად და ფუნქციურად სამი გარსისგან შედგება:
ლიტერატურა
კატეგორია:მედიცინა კატეგორია:ადამიანის ანატომია
სიხარულიძე
საკუთარი სახელი სიხარულიძე შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
* კატეგორია:ქართული გვარები
დიმიტრი მურატოვი
დიმიტრი ანდრიას ძე მურატოვი (Дмитрий Андреевич Муратов; დ. 29 ოქტომბერი, 1961) — რუსი ჟურნალისტი, ტელეწამყვანი და რუსულ გაზეთ „ნოვაია გაზეტას“ მთავარი რედაქტორი. 2021 წელს მარია რესასთან ერთად მიენიჭა ნობელის პრემია მშვიდობის დარგში „გამოხატვის თავისუფლების დაცვისთვის, რაც დემოკრატიისა და ხანგრძლივი მშვიდობის წინაპირობაა“.
მურატოვმა 1993 წელს რამდენიმე სხვა ჟურნალისტთან ერთად დააარსა პროდემოკრატიული გაზეთი „ნოვაია გაზეტა“. ის გაზეთის მთავარი რედაქტორი იყო 1995 წლიდან 2017 წლამდე, აღნიშნული თანამდებობა ხელმეორედ 2019 წელს დაიკავა. გაზეთი ცნობილია ისეთი სენსიტიური თემებით, როგორიცაა სამთავრობო კორუფცია და ადამიანის უფლებების დარღვევა. როგორც მთავარმა რედაქტორმა, გამოაქვეყნა ანა პოლიტკოვსკაიას სტატიები, რომლებიც ამოწმებდნენ პუტინის ადმინისტრაციას. ჟურნალისტთა დაცვის კომიტეტის თანახმად, მურატოვმა ხელი შეუწყო „ერთადერთ მართლაც კრიტიკული გაზეთის შექმნას, რომელსაც დღესდღეობით რუსეთში ეროვნული გავლენა აქვს“.
ადრეული ცხოვრება და განათლება
დიმიტრი მურატოვი დაიბადა 1961 წლის 30 ოქტომბერს, ქალაქ კუიბიშევში (1991 წლიდან — სამარა). ხუთი წელი სწავლობდა კუიბიშევის (ახლანდელი სამარა) სახელმწიფო უნივერსიტეტის ფილოლოგიის ფაკულტეტზე, სადაც დაინტერესდა ჟურნალისტიკით. კოლეჯში სწავლის დროს დაუკავშირდა ადგილობრივ გაზეთებს და ნახევარ განაკვეთზე მუშაობდა ჟურნალისტიკის სამყაროში.
1983 წლიდან 1985 წლამდე, უნივერსიტეტის დამთავრების შემდეგ, მსახურობდა საბჭოთა არმიაში საკომუნიკაციო ტექნიკის უსაფრთხოების სპეციალისტად.
ადრეული კარიერა
1987 წელს მურატოვმა მუშაობა გაზეთ „ვოლჟსკი კომსომოლეცის“ კორესპონდენტად დაიწყო. მან მის ზემდგომებზე ისეთი შთაბეჭდილება მოახდინა, რომ პირველი წლის ბოლოს მურატოვი დანიშნეს „კომსომოლსკაია პრავდას“ ახალგაზრდული განყოფილების ხელმძღვანელად, შემდეგ კი ახალი ამბების სტატიების რედაქტორად დააწინაურეს. მურატოვმა „კომსომოლსკაია პრავდა“ 1992 წელს დატოვა.
ჯილდოები
ალტ=Muratov after having received the Four Freedoms Award|მინი| დიმიტრი მურატოვი ოთხი თავისუფლების ჯილდოს მიღების შემდეგ მურატოვს მრავალი ჯილდო მიუღია ჟურნალისტიკაში შეტანილი წვლილისთვის. მან ჟურნალისთა დაცვის კომიტეტისგან 2007 წელს მიიღო CPJ-ის პრესის თავისუფლების საერთაშორისო ჯილდო, პრესის თავისუფლების დაცვისას გამოჩენილი სიმამაცისთვის. 2010 წლის 29 იანვარს საფრანგეთის მთავრობამ ჟურნალისტების თავისუფლებისადმი ერთგულებისთვის აღიარა. მას მიენიჭა საპატიო ლეგიონის ორდენი; 2010 წლის მაისში გაემგზავრა ნიდერლანდებში, რათა მიეღო ოთხი თავისუფლების ჯილდო „ნოვაია გაზეტასთვის“. 2016 წელს მურატოვმა მიიღო თავისუფლების ოქროს კალმის ჯილდო გაზეთებისა და ახალი ამბების გამომცემელთა მსოფლიო ასოციაციისგან.
მურატოვს მიენიჭა 2021 წლის ნობელის პრემია მშვიდობის დარგში, ფილიპინელ მარია რესასთან ერთად, „გამოხატვის თავისუფლების დასაცავად, რაც დემოკრატიისა და ხანგრძლივი მშვიდობის წინაპირობაა“. წევრია დემოკრატიული პოლიტიკური პარტიისა „იაბლოკო“. . მოსკოვის კრემლმა მურატოვს ნობელის პრემიის მოპოვება მიულოცა. მურატოვმა განაცხადა, რომ პრიზს ალექსეი ნავალნის გადასცემდა, მისი არჩევანი რომ ყოფილიყო.
გაზეთ „მედუზასთვის“ მიცემულ ინტერვიუში მურატოვმა განაცხადა, რომ მისი ნობელის პრემია ეკუთვნის „ნოვაია გაზეტას“ ყველა ჟურნალისტს, რომლებიც მოკლეს გამოძიებების ჩატარების გამო.
სქოლიო
კატეგორია:რუსი ნობელის პრემიის ლაურეატები კატეგორია:ნობელის პრემიის ლაურეატები მშვიდობის განმტკიცებაში კატეგორია:რუსი მამაკაცი ჟურნალისტები კატეგორია:საპატიო ლეგიონის ორდენის კავალრები კატეგორია:რუსი ჟურნალისტები კატეგორია:დაბადებული 1961
სივაში
მარჯვნივ|მინი|სივაში, უკრაინა
სივაში — პატარა ყურეების სისტემა აზოვის ზღვის დასავლეთ ნაპირთან. სიგრძე 112 კმ, ფართობი დაახლოებით 2560 კმ². აზოვის ზღვიდან გამოყოფილია არაბატის ისარას ვიწრო ქვიშიანი ცელათი. ზღვას უკავშირდება გენიჩესკის სრუტით. ნაპირები დაბალია, დამრეცი. ზაფხულობით იფარება მარილის ფენით. სივაში ეწოდება აგრეთვე ზოგიერთ სხვა პატარა ყურეს ყირიმში.
ლიტერატურა
კატეგორია:ევროპის ყურეები
ვევისი
ვევისი (Vievis; Jewie; Евье) — ქალაქი ლიეტუვაში, ელექტრენაის თვითმმართველობის შემადგენლობაში, ვევისის სამამასახლისოს ადმინისტრაციული ცენტრი.
საერთო დახასიათება
განლაგებულია მაგისტრალის A1 ვილნიუსი — კაუნასი— კლაიპედა ორივე მხარეს და ვილნიუს - კაუნასის რკინიგზაზე. ქალაქშია რკინიგზა, ავტობუსების გაჩერება, სასტუმრო. საკვები მრეწველობის საწარმოები (”Vievio paukštynas”), (”Vievio malūnas”), ორი მუზეუმი — ლიეტუვის გეოლოგიის მუზეუმი და გზათა მუზეუმი (1995 წლიდან. დამთვალიერებელს აცნობს ლიეტუვაში გზების, საგზაო მშენებლობისა და ტრანსპორტის ისტორიას უძველესი დროიდან დღევანდელობამდე). აქვეა დაწყებითი და საშუალო სკოლა.
1990 წლისთვის ქალაქში იყო 5,6 ათასი მცხოვრები, 2001 წლის მონაცემებით 5,303 ხოლო 2005 წელს 5,246 ადამიანი.
დასახელება
ქალაქის დასახელება მომდინარეობს ტბა ვევისის სახელისგან. პოეტური გამონაგონი, რომელიც ქალაქის სახელს გედიმინასის ცოლს ევა იოანენს ასულს უკავშირდება, დასაბუთებული არ არის.
ისტორია
thumb|left|ღვთისმშობლის მიძინების ვევისის მართლმადიდებლური საყდარი მამულის პირველი წერილობითი ხსენება 1539 წელს განეკუთვნება. იმხანად მხოლო ადგილია ნახსენები. დაახლოებით 1600 წლისთვის აიგო ეკლესია და მონასტერი. XVII საუკუნის დამდეგს ვილენის წმინდა-სასულიერო ძმობის მართლმადიდებლური ტიპოგრაფია ამოქმედდა, სადაც საეკლესიო სლავურ ენაზე კირილიცის შრიფტით რელიგიურ-ზნეობრივი და პოლემიკური შინაარსის წიგნები იბეჭდებოდა. ყველაზე ადრინდელი 1611 წლით თარიღდება. 1660 წლამდე უკვე 25 წიგნი იყო გამოცემული რუსულ და პოლონურ ენებზე. თავადმა ბოგდან ოგინელმა ღვთისმშობლის მიძინების მართლმადიდებლური ტაძრის აგებას ჩაუყარა საფუძველი. 1806 წელს მონასტერი სამრევლო ეკლესიად გადაკეთდა. 1812 წელს ნაპოლეონის ჯარის სოფელში შეჭრას ეკლესია-მონასტრის გადაწვა მოჰყვა. ვევისის მოსახლეობის ზრდას ხელი XIX საუკუნის მეორე ნახევარში სანქტ-პეტერბურგიდან —— ვილნო —— ვარშავის მიმართულებით რკინიგზის მშენებლობამ შეუწყო (1862). პირველი მსოფლიო ომის შემდეგ ვევისთან ახლოს გადიოდა სადემარკაციო ხაზის, რომელიც ფაქტობრივად საზღვარი გახდა პოლონეთთან. 1950 წლიდან ვევისს ქალაქისა და რაიონული ცენტრის სტატუსი მიენიჭა. 2000 წელს კი ახლადშექმნილ ელექტრენაის თვითმმართველობაში შევიდა.
სქოლიო
კატეგორია:ლიეტუვის ქალაქები
R
რესურსები ინტერნეტში
კატეგორია:ლათინური ასოები
აჩრდილთან მოსაუბრე
აჩრდილთან მოსაუბრე — ემიზე ნომინირებული ამერიკული სატელევიზიო დრამატული ფანტასტიკური თრილერი, რომლის პრემიერა არხ CBS-ზე 2005 წლის 23 სექტემბერს შედგა. შოუს შემქმნელია ჯონ გრეი. მთავარ როლებს ასრულებენ ჯენიფერ ლავ ჰიუიტი, დევიდ კონრადი, კარინ მანჰაიმი, ჯეი მორი და აიშა ტაილერი.
შოუს სათაური დაკავშირებულია მთავარ გმირ მელინდა გორდონთან (ჯენიფერ ლავ ჰიუიტი), რომელიც ცხოვრობს უცნაურ ქალაქ გრენდვიუში ქმარ ჯიმთან (დევიდ კონრადი) ერთად და შეუძლია მკვდრებთან ურთიერთობა და მათთან საუბარი. ენიმე მსგავსი შოუ, სადაც ახალგაზრდა ქალს აქვს ზებუნებრივი ნიჭი.
სიუჟეტი
აჩრდილთან მოსაუბრე არის ეპიზოდური სერიალი, რომელიც მოგვითხრობს ახალგაზრდა ქალის, მელინდა გორდონის ცხოვრების შესახებ, რომელსაც აქვს უნარი დაინახოს და ეკონტაქტოს მკვდრებს. ყოველ ეპიზოდში წარმოდგენილია ერთი ან რამდენიმე მოჩვენება, რომელიც მელინდას დახმარებით ეკონტაქტებიან ოჯახის წევრებს, რის შემდეგაც ისინი განისვენებენ და "კვეთენ" ამ სამყაროს. ეს მეტაფრაზა გაიგივებულია "სამოთხესთან".
მიუხედავად სერიალის ეპიზოდური სტრუქტურისა, სიუჟეტი მოიცავს ორ ან სამ ეპიზოდს (სერიის დასაწყისში და სერიის ბოლოს), რომელიც ვითარდება შემდგომ მთელი სეზონის განმავლობაში. პირველი სეზონი წარმოგვიდგენს ანტაგონისტ რომანოს, ნეგატიურ ძალას შავი ქუდით, რომელიც ცდილობს მელინდას საწინააღმდეგო გააკეთოს და სულებს კრიბავს, რათა ისინი თავისთან შავ სამყაროში წაიყვანოს. ეს ისტორია მთავრდება პირველი სეზონის ფინალში, როდესაც Grandview-ში თვითმფრინავი ვარდება და მელინდა და რომანო, ორივე ცდილობენ სულების გადაბირებას. აგრეთვე პირველი სეზონის ბოლოს, თვითმფრინავის ჩამოგდების დროს იღუპება მელინდას საუკეთესო მეგობარი ანდრეა მარინო, რომელიც მეორე სეზონის დასაწყისში რომანოს ხელთაა.
მეორე სეზონში ორი ახალი პერსონაჟი, დელაია ბენქსი და პროფესორი რიკ პეინი, გამოდიან ასპარეზზე. ისინი სეზონის ბოლოს შეიტყობენ მელინდას შესაძლებლობის შესახებ.
ყოველი ეპიზოდის დასაწყისი ტრიალებს მელინდასა და მოჩვენებას შორის, რომელიც სეზონის ბოლოს ტოვებს ამქვეყნიერებას. ჩვეულებრივ, მელინდა ცდილობს ინფორმაციის შეგროვებას და მას შემდეგ, რაც ეპიზოდი დასასრულისკენ მიდის, მოჩვენებები მელინდას უყვებიან თავიანთ ისტორიას, რის შემდეგაც ისინი სიმშვიდეს პოულობენ. ხშირად გზავნილი, რომელიც მოჩვენებებს სურთ, რომ მელინდამ გადასცეს, არის არეულ-დარეული და ხშირად მელინდა აწყდება წინააღმდეგობებს იმ ადამიანებისგან, რომლებთანაც ეს მოჩვენებები არიან დაკავშირებულები. ეპიზოდის ბოლოს მელინდა ხშირად წარმატებით ასრულებს თავის ამოცანას და მოჩვენებებიც ტოვებენ დედამიწას.
მწარმოებლების შესახებ
სერიები დაფუძნებულია ჯეიმზ ვან პრაგი-ის ნაწარმოების "სულებთან მეკავშირეს" მიხედვით, რომელიც აგრეთვე შოუს აღმასრულებელი პროდიუსერია. და გამუდმებით ანახლებს ბლოგს CBS-ის მევეობით. აგრეთვე არის ცნობები იმის შესახებ, რომ შოუ ნაწილობრივ დაფუძნებულია მერი ენ ვილკოვსკი-ს ნაწარმოებზე მოჩვენებებთან მოსაუბრე. . შოუ შექმნა 2 წლით ადრე მოხდა, სანამ მისი პრემიერა შედგებოდა.
ამჟამად შოუ მზადდება სანდერ/მოზეზის დახმარებით, რომელიც თანამშრომლობს BS Paramount Network Television-თან და ABC სტუდიასთან. შოუს გადაღება მიმდინარეობს უნივერსალ სტუდიაში ჰოლივუდში. სცენა, რომელიც გამოყენებულია ამ სერიალში, არის იგივე რაც იყო ფილმში უკან მომავალში. მაგალითად საათი, რომელიც ამ ფილმში არის, სერილაში მთლიანად დაფარეს. ხოლო შოუს მონაწილეები ამბობნე, რომ ხანდახან მათ სულები მართლაც სტუმრობენ.
ხმის ეფექტები მომზადებულია Smart Post Sound-ის მიერ. და სპეც ეფექტები Flash Film Works-ის მიერ.
თმის სტილისტი მაიკლ რაიცი, რომელიც მთავარ გმირს მელინდა გორდონს უკეთებს თმებს, ხუთჯერ იყო ნომინირებული ემიზე, როგორც საუკეთესო თმის სტილისტი.
პირველი სეზონის ფინალის შემდეგ, ჯონ გრეიმ, შოუს შემქმნელმა, ორ წლიან კონტრაქტს მოაწერა ხელი CBS-თან, რომელიც გარანტიას გვაძლევს რომ იქნება მესამე სეზონი. მესამე სეზონს ეყოლება აგრეთვე ახალი აღმასრულებელი პროდიუსერი P.K. Simonds-ი.
ცხოვრება სიკვდილის შემდეგ აჩრდილთან მოსაუბრეში
ორი ადგილი იგულისხმება შემდეგ ცხოვრებაში: ნათელი და ბნელი მხარეები. ეს ორი ადგილი მნიშვნელოვან როლს თამაშობს შოუში.
ნათელი მხარე
როდესაც მელინდა ეხმარება მოჩვენებებს ამ სამყაროს გადაკვეთაში, ისინი ხედავენ შუქს. შუქი ასოცირდება სამოთხესთან. ეს შუქი შეუმჩნეველია მაყურებელთათვის, მხოლოდ რამდენიმეჯერ იყო შოუში ნაჩვენები The Vanishing, The One, Giving up the Ghost და The Gathering ეპიზოდებოს დროს.
ბნელი მხარე
ყველა სული არ კვეთს სამყაროს ნათელი შუქით. ზოგიერთი ბნელ მხარეში ხვდება. ბნელი მხარე ასოცირდება ჯოჯოხეთთან. სულები, რომლებიც დამწყვდეულები არიან ამ ციხეში სიძულვილით და სიბრაზით ხასიათდებიან.
სხვა მხარე
ვებიზოდები-ს სერიები სათაურით აჩრდილთან მოსაუბრე: სხვა მხარე გამოვიდა აჩრდილთან მოსაუბრის ვებგვერდზე. ჯამში 8 ვებიზოდი არის დამზადებული და გამოშვებული საყურებლად. ისტორია მოგვითხრობს ზაკზე (მარკ ჰაპკა), ახალგაზრდა მიმტან ბიჭზე, რომელიც კვდება ამანათის მიტანისას. ის მალევე მიხვდება რომ სულია და გადაწყვეტს შური იძიოს დენიზე, რადგან ფიქრობს რომ მან მოკლა იგი და აგრეთვე საუკეთესო მეგობარზე. მელინდა, სატელევიზიო სერილიდან არ ჩნდება ინტერნეტ სერიებში, თუმცა მოჩვენებები, რომლებიც თამაშობენ სატელევიზიო სერიებში, ვებიზოდებში ჩნდებიან
andshamethedevil.net
აღმოჩნდა რომ საიტი andshamethedevil.net დაკავშირებულია სერიალთან. ეს საიტი მესამე სეზონის დასაწყისში არის ნახსენები და თუ გადაწვყეტთ ამ საიტის მონახულებას და დააჭერთ სიტყვას სისხლიანი გადაგიყვანთ სხვა საიტზე rubloodymary.com
აგრეთვე აღმოჩნდა რომ თუ დააჭერთ ვარკვლავს, რომელიც მარჯვნივ ზედა კუთხეში ჩანს, საიტი ნაწილებად დაიშლება. ეს ნაწილები შეგიძლიათ გადაათრიოთ მაუსით.
"შემხვდი ქვესკნელში"
აგრეთვე პატარა ასოებით წაიკითხავთ სიტყვას: "სისხლიანი მერი, სისხლიანი მერი, სისხლიანი მერი."
rubloodymary.com
სხვა საიტი, რომელიც აგრეთვე კავშირშია სერიალ აჩრდილთან მოსაუბრესთან. rubloodymary.com-ის საიტი ნახსენებია მესამე სეზონის მეორე სერიაში - "არ ცადო ეს სახლში" - რომელშიც მოთხრობილია სისხლიანი მერის ქალაქური ლეგენდა. თუ ამ საიტს მოინახულებთ, დააჭერთ სურათზე და მაუსით აქეთ იქით გადაატარებთ, სურათი ნელ-ნელა წაიშლება, რომლის ქვეშ გამოჩნდება სხვა სურათი წარწერით ....სანამ ის ხაფანგშია.
აგრეთვე იქ არის ლინკი სახელწოდებით ისტორია, მასზე დაჭერით გადავდივართ წიგნზე, რომელსაც ჰქვია სისხლიანი მერი. ბოლოს წაიკითხავთ შემდეგს იმედია ის ეკლესიაში არ დადიოდა.
საბოლოოდ იქ ნახავთ ბმულს ლინკები, რომელსაც სხვადასხვა ვებ გვერდებზე გადავყავართ, მათ შორის აჩრდილთან მოსაუბრის ოფიციალურ გვერდზე ghostwhisperer.com.
Goddess in the Doorway
Goddess in the Doorway — მუსიკოს და ვოკალისტ მიკ ჯეგერის მეოთხე სოლო-ალბომი, გამოცემული 2001 წელს. ეს არის მისი პირველი სოლო-დისკი, გამოსული ლეიბლზე Virgin Records.
ალბომის ჩაწერის დროს მიკმა ითანამშრომლა რამდენიმე ცნობილ შემსრულებელთან. მათ შორის არიან: ლენი კრავიცი, უაიკლეფ ჟანი, ბონო, პიტ ტაუნსენდი და ჯო პერი.
როკლენდი (აიდაჰო)
იხილეთ აგრეთვე
კატეგორია:აიდაჰოს ქალაქები
Goddess in the Doorway
ალბომიდან გამოვიდა ორი სინგლი - God Gave Me Everything და Visions of Paradise. გამოცემას დიდი წარმატება ხვდა წილად, თუმცა ჰიტ-აღლუმებში იგი აღინიშნა მხოლოდ #44 (ინგლისი) და #39 (აშშ) პოზიციებით.
სქოლიო
კატეგორია:მიკ ჯეგერის ალბომები კატეგორია:2001 წლის ალბომები კატეგორია:Virgin Records-ის ალბომები
სოლომონ (მრავალმნიშვნელოვანი)
საკუთარი სახელი სოლომონ შეიძლება აღნიშნავდეს ერთ-ერთ შემდეგ პიროვნებათაგანს:
აჩრდილთან მოსაუბრე
DVD გამოშვებები
პირველი რეგიონის DVD გამოშვების დისტრიბუტორიაParamount Home Entertainment/CBS DVD, ხოლო სხვა რეგიონების Walt Disney Studios Home Entertainment.
სქოლიო
კატეგორია:ამერიკული ტელესერიალები კატეგორია:2000-იანი წლების ტელესერიალები
მაშედიჰუსეინლი
მაშედიჰუსეინლი შეიძლება აღნიშნავდეს:
სოსლანი (მრავალმნიშვნელოვანი)
საკუთარი სახელი სოსლანი შეიძლება აღნიშნავდეს ერთ-ერთ შემდეგ პიროვნებათაგანს:
კოლაფსი (მედიცინა)
ტრავმა უხვი სისხლდენით და ძლიერი გამაღიზიანებელი ტკივილებით, ზოგჯერ მწვავე ინტოქსიკაცია, შეშინება, გადაღლილობა.
უეცარი ზოგადი სისუსტე, პულსი ხშირი, სუსტი და ძაფისებური, სუნთქვა იშვიათი, ზედაპირული, ლორწოვანი გარსები მკრთალი-ციანოზური, ზოგადი ტემპერატურა და გარეგან გაღიზიანებაზე რეაქცია დაქვეითებული, კუნთები მოდუნებულია, კიდურები ცივია.
უპირველეს ყოვლისა აცილებენ მიზეზს, გულის ფუნქციას აწესრიგებენ, სისხლდენას აჩერებენ, ატარებენ სისხლის გადასხმას, კანქვეს შეჰყავთ კოფეინი, ქაფურის ზეთი (ან ვენაში ქაფურის შრატი). ინტოქსიკაციის დროს-უროტროპინის 40%-იანი ხსნარი კოფეინთან ერთად, სხეულის დაზელა, გათბობა და თბილად შეხვევა.
ლიტერატურა
კატეგორია:მედიცინა
მაშედილარი
მაშედილარი შეიძლება აღნიშნავდეს:
Kermia benhami
Kermia benhami — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები